|  |
| --- |
| **SERVICEERKLÆRING**  **Omsorgsbolig** |
| **MÅLSETTING:** |
| Målet er at beboer i omsorgsbolig skal kunne bo og ha selvråderett i egen bolig og samtidig kjenne seg trygg på å få tilstrekkelig hjelp ved behov. Beboeren benytter egen fastlege og er økonomisk ansvarlig for sine egne livsoppholdsutgifter, mottar tjenester på individuell basis, og betaler hjemmetjenester på lik linje med andre mottagere. Beboere beholder alle trygderettigheter i folketrygden (blå-resepter, hjelpemidler, stønader med mer), og mottar Husbankens bostøtte i forhold til pensjonsinntekten. |
| **HVEM KAN SØKE?** |
| Omsorgsboligene skal i utgangspunktet være et tilbud til personer som har problemer med å bo i egen bolig, men som ikke har behov for heldøgns omsorg.  Søknad om omsorgsbolig blir innvilget etter en individuell vurdering av søknadene.  Omsorgsbolig kan også tildeles til ektefeller eller samboende der den ene eller begge har behov for pleie- og omsorgstjenester.  Søkere med framskreden demens tildeles ikke bolig.  Som hovedregel bør andre kommunale tjenester være utprøvd før omsorgsbolig blir vurdert.  Du må være folkeregistret i Hægebostad kommune for å søke på omsorgsbolig og bolig for vanskeligstilte og skal som hovedregel ha bodd i kommunen de siste 2 år. |
| **HVA OMFATTER TJENESTEN?** |
| * Omsorgsboligen er tilrettelagt slik at de som ønsker det skal få sin egenaktivitet og egenomsorg økt så mye som mulig. * Beboerne må selv møblere boligen med møbler og utstyr som ikke er fastmontert. * Boligen er tilrettelagt for smarthusløsninger |
| **HVILKE TJENESTER INNGÅR I HUSLEIA?** |
| * Plenklipping * Snømåking på fellesarealer * Renovasjonsutgifter * Skiftning av lyspærer i fellesarealer * Boligforsikring   Innboforsikring, samt strøm og vannavgifter må beboerne selv betale/ordne.  Beboere i omsorgsbolig kan søke om bostøtte gjennom Husbanken. Det er forholdet mellom inntekt og boutgifter som avgjør om du har rett til bostøtte. Ta kontakt med kommunens servicekontor for dette.  Husleien fastsettes i Kommunestyret i tråd med selvkostprinsippet. |
| **TJENESTER SOM KAN KJØPES, ETTER SØKNAD TIL KOMMUNEN** |
| * Mat * Vask av tøy * Hjemmehjelpstjenester * Trygghetsalarm og annen velferd-/omsorgsteknologi |
| **KRITERIER FOR TILDELING AV OMSORGSBOLIG** |
| **Generelle kriterier:**   * Bistandsbehovet er mer omfattende enn det som kan imøtekommes på forsvarlig måte i egen bolig. * Egen bolig øker omsorgsbehovet og fører til overforbruk av personalressurser. * Egen bolig gir vanskelige arbeidsforhold for hjelpepersonell. * Er avhengig av trygghet for å fungere i hverdagen, noe som en egen bolig ikke tilfredsstiller * Bor hos foreldre/pårørende, der disse har gitt omsorg som de ikke lengre ønsker/ikke er i stand til å videreføre. * Andre kommunale tjenester og anskaffelse av alternativ bolig skal være prøvd og/eller vurdert før tildeling   Tildeling av omsorgsbolig gjøres på bakgrunn av en individuell helhetsvurdering etter følgende kriterier:   * Søkers helsetilstand * Fysisk, psykisk og sosialt funksjonsnivå * Søkers boligforhold * Søkers sosiale nettverk * Funksjonstap som gjør at det er behov for leilighetens fysiske utforming/ tilgjengelighet.   Kommunen har omsorgsboliger lokalisert i Eiken og Snartemo. Søkers diagnose, hjelpebehov og hvem som skal levere tjenestene blir tatt med i vurderingsgrunnlaget knyttet til hvor søker får tildelt bolig. |
| **LOVHJEMMEL** |
| Omsorgsbolig er et kommunalt boligtilbud som ikke er hjemlet i lov.  Dersom du ønsker å klage på vedtaket er klagefristen 3 uker fra vedtaket er mottatt. |
| **HVORDAN SØKE OM OMSORGSBOLIG?** |
| Søknader om omsorgsbolig søkes på et fastlagt søknadsskjema.  Skjemaet kan man få ved kommunens servicekontor eller laste ned/søke elektronisk via kommunens heimesider. <https://www.haegebostad.kommune.no/slik-soeker-du.6282245-511203.html>  Kommunens samlende pleie- og omsorgstjenester framgår i søknadskjemaet.  Nøye utfylt skjema supplert med legeattester, beskrivelser og annet som kan underbygge søknaden.  Søknader som ikke sendes elektronisk kan sendes til:  HÆGEBOSTAD KOMMUNE  Laukrokveien 4,  4595 Tingvatn |
| **HVORDAN TILDELES OMSORGSBOLIG?** |
| Hjelpen blir tilpasset den enkelte ut fra ei faglig vurdering i HST – Hægebostad Sentrale Tiltaksteam.  Søknadene behandles konfidensielt.  Nye søknader blir fortløpende lagt inn i en saksbehandlingsprotokoll.  Tiltaksteamet, som har møte en gang i måneden og ved behov, behandler sakene i saksbehandlingsprotokollen og treffer vedtak i tråd med Forvaltningsloven.  I flere tilfeller blir hjemmebesøk gjennomført for å kartlegge søkers sykdom, funksjonsevne, boforhold og annet.  Vedtaket kan påklages ved å sende det tilbake til tiltaksteamet som behandler søknaden på nytt. Opprettholder tiltaksteamet sitt vedtak blir søknaden videresendt Statsforvalteren.  Ingen pleie- eller omsorgstiltak blir iverksatt før det foreligger et vedtak. |
| **ANDRE TJENESTER SOM OG ER TILGJENGELIGE FOR HJEMMEBOENDE:** |
| * Praktisk bistand og opplæring * Fysioterapi * Tekniske hjelpemidler * Kjøp av middag * Trygghetsalarm * Hjemmesykepleie * Støttekontakt * Avlasting * Korttidsopphold ved Eiken bo- og omsorgssenter * Omsorgslønn * Transporttjeneste * Dagaktivitetstilbud * Hjemmehjelp * HDO |
| **KONTAKTINFORMASJON:** |
| HÆGEBOSTAD KOMMUNE  Laukrokveien 4,  4595 Tingvatn  Tlf: 383 49 100  post@ haegebostad.kommune.no |